sumalatha 101 Views Amitabh Kant , car , EV
Amitabh Kant
న్యూఢిల్లీ: భవిష్యత్‌లో విద్యుత్‌ వాహనాల ధరలు భారీగా తగ్గనున్నాయని నీతి ఆయోగ్‌ సీఈవో అమితాబ్‌ కాంత్‌ తెలిపారు. రానున్న 3, 4 ఏళ్లలో ప్రస్తుతమున్న కార్ల ధరలకే దాదాపు అవీ లభించనున్నాయని ఆయన చెప్పారు. బ్యాటరీ ధరలు తగ్గుముఖం పట్టడం ద్వారా ఇది సాధ్యం కానుందన్నారు. సీఐఐ నిర్వహించిన ఓ కార్యక్రమంలో బుధవారం ఆయన మాట్లాడుతూ.. ప్రస్తుతం దేశంలో వెయ్యి మందికి 28 కార్లు మాత్రమే ఉన్నాయని అన్నారు. అదే అమెరికాలో 980, యూరప్‌లో 850 ఉన్నాయని తెలిపారు. అంటే భవిష్యత్‌లో పట్టణీకరణ మొత్తం విద్యుత్‌ వాహనాల వైపు వెళ్లే అవకాశం ఉందని చెప్పారు.  బ్యాటరీ ధర ౖజ్తూ 276 డాలర్ల నుంచి 76 డాలర్లకు తగ్గనుండటంతో ఇది సాధ్యమవుతుందన్నారు. ఈ లెక్కన రానున్న మూడు నాలుగేళ్లలో ఇప్పుడున్న పెట్రోల్‌, డీజిల్‌ ఆధారిత ఇంజిన్‌ కార్ల ధరలకే ఎలక్ట్రిక్‌ వాహనాలు లభించే అవకాశం ఉందని కాంత్‌చెప్పారు.
తాజా అంతర్జాతీయ వార్తల కోసం క్లిక్‌ చేయండి:ht tps://www.vaartha.com/news/international-news/